CELEX: 32021R0980
Language: bg
Date: 2021-06-17 00:00:00
Title: Регламент за изпълнение (ЕС) 2021/980 на Комисията от 17 юни 2021 година за изменение на Регламент за изпълнение (ЕС) 2019/661 по отношение на изискванията към информацията при регистрация в електронния регистър за квоти за пускане на пазара на флуоровъглеводороди (текст от значение за ЕИП)

18.6.2021   
               
               
                  BG
               
               
                  Официален вестник на Европейския съюз
               
               
                  L 216/133
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/980 НА КОМИСИЯТА
         от 17 юни 2021 година
         за изменение на Регламент за изпълнение (ЕС) 2019/661 по отношение на изискванията към информацията при регистрация в електронния регистър за квоти за пускане на пазара на флуоровъглеводороди
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (1), и по-специално член 17, параграф 2 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2019/661 на Комисията (2) се определят изискванията към предприятията, чиято регистрация в регистъра, създаден в съответствие с член 17, параграф 1 от Регламент (ЕС) № 517/2014, е задължителна.
                  
               
                     (2)
                  
                  
                     В съответствие с Регламент за изпълнение (ЕС) 2019/661 предприятията, установени в Съюза, трябва да предоставят на Комисията своя регистрационен и идентификационен номер на икономическите оператори (EORI номер), за да може да се регистрират в регистъра, ако е приложимо. Предприятията, установени извън Съюза, които са упълномощили изключителен представител по смисъла на член 16, параграф 5 от Регламент (ЕС) № 517/2014, трябва да предоставят тази информация само по отношение на своя изключителен представител. Изключителният представител може да бъде упълномощен като такъв от повече от едно предприятие, установено извън Съюза. Поради това EORI номерът на такъв изключителен представител не отговаря непременно на едно предприятие, установено извън Съюза.
                  
               
                     (3)
                  
                  
                     В съответствие с член 17, параграф 4 от Регламент (ЕС) № 517/2014 регистърът е достъпен за националните компетентни органи, включително митническите органи, с цел получаване на информация.
                  
               
                     (4)
                  
                  
                     Когато прилагат ограниченията и забраните за пускане на пазара, определени в Регламент (ЕС) № 517/2014, митническите органи трябва да могат да идентифицират предприятията, които пускат флуоровъглеводороди на пазара в съответствие с посочения регламент, чрез EORI номерата им. По-специално това може да улесни и контрола от страна на митническите органи, когато се използват цифрови инструменти. Идентификацията на съответното предприятие може да се извърши, ако EORI номерът му е наличен в регистъра. Поради това е необходимо да се изисква от установените извън Съюза предприятия, които са упълномощили изключителен представител, да предоставят собствения си EORI номер. Изискването за тези предприятия да предоставят EORI номера на техния изключителен представител следва да бъде премахнато, тъй като е излишно.
                  
               
                     (5)
                  
                  
                     Поради това Регламент за изпълнение (ЕС) 2019/661 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 24, параграф 1 от Регламент (ЕС) № 517/2014,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 3, параграф 2 от Регламент за изпълнение (ЕС) 2019/661 се изменя, както следва:
            
                        (1)
                     
                     
                        буква б) се заменя със следното:
                        
                                    „б)
                                 
                                 
                                    информацията, посочена в параграф 1, букви г) и и), но по отношение на изключителния представител, а не на предприятието;“
                                 
                              
                  
                        (2)
                     
                     
                        добавя се следната буква ж):
                        
                                    „ж)
                                 
                                 
                                    EORI номера на предприятието, ако е приложимо.“
                                 
                              
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 юни 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 150, 20.5.2014 г., стр. 195.
         
            (2)  Регламент за изпълнение (ЕС) 2019/661 на Комисията от 25 април 2019 г. за осигуряване на доброто функциониране на електронния регистър за квоти за пускане на пазара на флуоровъглеводороди (ОВ L 112, 26.4.2019 г., стр. 11).